Тэатар Аляксандра Духновіча

Тэа́тар Алякса́ндра Духно́віча (па-русінску: Театр Александра Духновича, па-славацку: Divadlo Alexandra Duchnoviča) — тэатар, разьмешчаны ў горадзе Прашаве. Адзіны славацкі тэатар, у якім іграюць п’есы на русінскай мове. Тэатар Аляксандра Духновіча быў заснаваны ў 1945 годзе як Украінскі народны тэатар (па-славацку: Ukrajinské národné divadlo; русіны афіцыйна лічыліся ў СССР і сацыялістычных краінах часткаю ўкраінскай нацыі). У 1990 годзе пасьля падзеньня камунізму ў Чэхаславаччыне тэатар быў пераназваны ў гонар русінскага сьвятара, паэта і грамадзкага дзеяча Аляксандра Духновіча. Значная частка рэпэртуару тэатру — расейская клясыка ў перакладзе на русінскую мову. Вонкавыя спасылкі Афіцыйны сайт (славацк.) Акадэмія русінскай культуры (русін.) Прашэўская Русь на пераломе стагодзьдзяў (рас.)